આ તો થઇ સ્ત્રીની સમજવાની વાત પણ શું પુરૂષ માટે આવી કોઇ ગાઇડલાઇન ખરી ? કોઇ એવું કેમ નથી કહેતું કે પુરૂષ પણ લાગણીઓનો ખજાનો હોય છે. એને પણ અભિવ્યક્તિની તરસ હોય છે. માત્ર જરૂર છે એ ખુલ્લાપણાની અને સમાજે તેને સ્વીકારવાની. જો સૌમ્ય, તેં ખરેખર નમ્યાને પ્રેમ કર્યો હોય તો એના સંપૂર્ણ અસ્તિત્વને પ્રેમ કરજે. માત્ર એના શરીરને નહીં. તું પોતે પણ એની સાથે દિલ ખોલીને વાત કરજે. બંધનો વગર લાગણીઓ વહાવજે. હું તને કહું છું, નમ્યાને એ વધારે ગમશે. પોતાનો પુરૂષ પોતાની આગળ ઇમોશનલી ઓપન થાય એ દરેક સ્રીને ગમતું હોય છે.